Ερίκ Καντονά

Ο Ερίκ Ντανιέλ Πιερ Καντονά (Éric Cantona, Μασσαλία, 24 Μαΐου 1966) είναι Γάλλος ηθοποιός και πρώην επαγγελματίας ποδοσφαιριστής. Από το 2011 είναι διευθυντής ποδοσφαίρου, στον αθλητικό σύλλογο των Η.Π.Α., Κόσμος Νέας Υόρκης (New York Cosmos).

 Ο Καντονά έχει αγωνιστεί με τις ΑΖ Οσέρ, Μαρτίγκ, Μαρσέιγ, Μπορντό, Μονπελιέ, Νιμ και Λιντς Γιουνάιτεντ, προτού ολοκληρώσει την καριέρα του, με την Μάντσεστερ Γιουνάιτεντ, με την οποία κατέκτησε τέσσερα Πρωταθλήματα Αγγλίας σε πέντε σεζόν και δύο νταμπλ. Στον Καντονά χρεώνεται αρκετές φορές, η αναγέννηση της Μάντσεστερ Γιουνάιτεντ ως ποδοσφαιρική δύναμη, στην οποία είχε πρωταγωνιστικό ρόλο και αποτέλεσε το είδωλο των οπαδών της. Φορούσε το νούμερο 7, το οποίο πριν από εκείνον είχαν φορέσει παίκτες τεράστιας κλάσης στον σύλλογο, όπως ο Τζορτζ Μπεστ και ο Μπράιαν Ρόμπσον. Μεταγενέστερα φορέθηκε και από τους Ντέιβιντ Μπέκαμ και Κριστιάνο Ρονάλντο. Όλοι ήταν παίκτες που έγραψαν την δική τους ιστορία για την Γιουνάιτεντ. Επίσης, ο Καντονά είχε τον χαρακτηρισμό "Βασιλιάς Έρικ" από τους οπαδούς της Μάντσεστερ που τον ανέδειξαν τον καλύτερο ποδοσφαιριστή που έχει παίξει για την ομάδα, μέσω του επίσημου περιοδικού του συλλόγου. Εκτός των επιτευγμάτων του όμως, είχε ένα άσχημο χαρακτηριστικό και αυτό ήταν ο ευέξαπτος χαρακτήρας του, που τον οδηγούσε σε αρκετές κάρτες και αποβολές. Αρκετά χαρακτηριστική ήταν, το 1995, η επίθεσή με κλωτσιά ύστερα από αποβολή του, σε οπαδό της Κρίσταλ Πάλας ο οποίος επιτέθηκε με ρατσιστικά σχόλια στον Καντονά κατά την διάρκεια της αποχώρησής του από το γήπεδο. Ξεκίνησε την διεθνή του καριέρα το 1987 και αγωνίστηκε στην εθνική ανδρών ως το 1995. Σημείωσε συνολικά 45 εμφανίσεις και πέτυχε 20 γκολ. Από το 1988 έως και το 1990, έμεινε εκτός εθνικής, μετά από την απρεπή συμπεριφορά του, εναντίον του τότε προπονητή Ανρί Μισέλ, λόγω του αποκλεισμού του, από μια αποστολή της ομάδας. Επέστρεψε με τον νέο προπονητή, Μισέλ Πλατινί και έγινε αρχηγός το 1994, όμως λόγω του νέου πειθαρχικού παραπτώματος, εναντίον οπαδού (βλέπε παραπάνω), έμεινε εκτός εθνικής το 1995 και για αρκετό διάστημα. Από τότε και έπειτα έχασε την θέση του στην βασική ενδεκάδα, αλλά και στις αποστολές, αφού το νέο αστέρι Ζινεντίν Ζιντάν, μαζί με άλλους ανερχόμενους παίκτες είχαν κάνει εξαιρετικές εμφανίσεις και είχαν "κλειδώσει" τις θέσεις του. Ο Καντονά, δεν αγωνίστηκε ποτέ ξανά, και οι κάκιστες σχέσεις του με την ποδοσφαιρική ομοσπονδία της Γαλλίας, τον έχουν ωθήσει να υποστηρίζει την "δεύτερη πατρίδα" όπως την χαρακτηρίζει, Αγγλία. Μετά το τέλος της καριέρας του, ο Καντονά, ασχολήθηκε με το ποδόσφαιρο στην άμμο. Μάλιστα έχει πάρει μέρος και σε διεθνής αγώνες με την εθνική Γαλλίας στο μπιτς σόκερ, το 2005. Το 2011, ασχολήθηκε από άλλο ρόλο με το ποδόσφαιρο, αυτόν του Ποδοσφαιρικού Διευθυντή στο αθλητικό σωματείο της Νέας Υόρκης, Κόσμος. Tίτλοι Λιγκ 1 (2) - Με Ολιμπίκ Μαρσέιγ (1989, 1991) Κύπελλο Γαλλίας (1) - Με Μονπελιέ ΣΚ (1990) 1η κατηγορία Αγγλίας (1) - Με Λιντς Γιουνάιτεντ (1992) FA Community Shield (4) - Με Λιντς Γιουνάιτεντ (1992) και με Μάντσεστερ Γιουνάιτεντ (1993, 1994, 1996) Πρέμιερ Λιγκ (4) - Με Μάντσεστερ Γιουνάιτεντ (1993, 1994, 1996, 1997) Κύπελλο Αγγλίας (2) - Με Μάντσεστερ Γιουνάιτεντ (1994, 1996) Ατομικές 3η θέση στον διαγωνισμό Χρυσή Μπάλα το 1993 Ευρωπαίος Ποδοσφαιριστής της χρονιάς το 1996 Μετά το τέλος της ποδοσφαιρικής του καριέρας, ξεκίνησε μια καριέρα ως ηθοποιός. Είχε έναν ρόλο το 1998 στην ταινία Elizabeth του Shekhar Kapur, με πρωταγωνίστρια την Κέιτ Μπλάντσετ, το 2009 ήταν πρωταγωνιστής στην ταινία του Κen Loach "Looking for Eric", το 2011 πρωταγωνίστησε στο Switch του Frédéric Schoendoerffer ενώ το 2014 έπαιξε στο The Salvation σε σκηνοθεσία του Kristian Levring. Το 2010, ξεκίνησε ως ηθοποιός θεάτρου, σε μια παράσταση που σκηνοθέτησε η γυναίκα του, Ρακίντα Μπράκνι. Προφίλ Καντονά στο soccerbase Ερίκ Καντονά στο IMDb.com Ως θρύλος στην ιστοσελίδα της Μαν. Γιουνάιτεντ Η καριέρα του Καντονά στην σελίδα της Πρέμιερ Λιγκ Αρχειοθετήθηκε 2013-09-12 στο Wayback Machine.